MINISTERSTVO ŠKOLSTVA SR

NÁVRH

PRIEREZOVÉHO ŠTÁTNEHO PROGRAMU VÝSKUMU A VÝVOJA

ÚČASŤ SPOLOČENSKÝCH VIED NA ROZVOJI SPOLOČNOSTI

na roky 2002 – 2005 s výhľadom do roku 2010

Bratislava

Júl 2002

1.  Špecifikácia obsahu štátneho programu na roky 2002 - 2005

1.1	Názov štátneho programu

ÚČASŤ SPOLOČENSKÝCH VIED NA ROZVOJI SPOLOČNOSTI

1.2 Ciele

-	Zhodnotiť vplyv procesu transformácie a ekonomiky, spracovať koncepčné východiská ďalšej hospodárskej politiky;
-	získať nové poznatky o zmenách v ekonomike, podnikateľskej štruktúre a sociálno-ekonomickom postavení ľudského potenciálu v agropotravinárskom  sektore SR, najmä pred  vstupom do EÚ;
-	založiť novú a širokú poznatkovú bázu o priebehu civilizačno-kultúrnych procesov v SR, chápaní národnej a kultúrnej identity, metodologických otázkach riešenej problematiky a relevancii existujúcich teórií riešenia problematiky civilizačno-kultúrnych zmien v procese transformácie;
-	analyzovať procesy a zmeny prebiehajúce v regiónoch s možnosťou využitia pri spracovaní celostnej koncepcie regionálnej politiky a riešení regionálnych problémov;
-	identifikovať a riešiť základné právne problémy, ktoré úzko súvisia s procesom transformácie spoločnosti a vstupom do EÚ;
-	preskúmať zložité problémy vzťahov národností a etnických skupín vo vzťahu k väčšinovému národu a ich možné riešenia;
-	analyzovať širokú škálu vnútorných a vonkajších podmienok formovania politického systému a načrtnúť stratégie jeho ďalšieho zdokonaľovania a zefektívňovania;
-	získať nové poznatky o mieste, štruktúre a fungovaní tretieho (občianskeho) sektora a jeho mieste v modernej demokratickej spoločnosti;
-	preskúmať zložité problémy transformácie sociálneho systému, jeho stav a najmä riziká z hľadiska jeho funkčnosti a možnosti narušenia sociálnej súdržnosti a spracovať modely riešenia sociálnych problémov.

1.3.	Tematické okruhy štátneho programu

Jednotlivé tematické okruhy štátneho programu sú nasledovné:

TO 1. Súčasné civilizačno-kultúrne procesy  a  kultúrna, resp. národná identita v transformujúcej sa slovenskej spoločnosti.
TO 2. Regionálna diferenciácia, regionálny rozvoj v SR v kontexte integračných dosahov.
TO 3. Právne vedy a ich prínos k analýze procesu transformácie v podmienkach integrácie do EÚ.
TO 4. Výskum ekonomických a sociálnych dôsledkov adaptácie agropotravinárskeho sektora a   vidieka SR na podmienky európskej integrácie a globalizácie.
TO 5. Globalizácia, integrácia a zavŕšenie transformácie - určujúce smery hospodárskeho rozvoja Slovenska a vytvárania ekonomických predpokladov modernizácie slovenskej spoločnosti.
TO 6. Národ, národnosti a etnické skupiny v transformujúcej sa spoločnosti.
TO 7. Vonkajšie a vnútorné podmienky formovania politického systému na Slovensku.
TO 8. Občiansky (tretí) sektor a jeho miesto a funkcie v rozvoji demokracie a občianskej spoločnosti na Slovensku.

      TO 9. Transformácia sociálneho systému na Slovensku, stav, výsledky, riziká   narušenia sociálnej súdržnosti a  modely riešenia.

1.4 Charakteristika

	Obsahové zameranie vychádza z analýzy vybraných základných a prioritných problémov našej spoločnosti v období procesu jej transformácie. Program je zameraný na získanie nových poznatkov, realizáciu celého radu empirických výskumov a ich teoretické spracovanie a tiež na využitie nových poznatkov pri riešení problémov, ktoré sa generujú v rôznych oblastiach života spoločnosti. Dominuje základný výskum danej problematiky. Väčšina úloh daného problému má interdisciplinárny charakter a predpokladá koordinovanú účasť sociálnych a humanitných vied na riešení daných problémov. Jednotlivé úlohy programu sú komplementárne, vzájomne sa podmieňujú a dopĺňajú. Sústreďujú pozornosť: na problematiku ekonomického rozvoja a analýzu ekonomických a ďalších predpokladov modernizácie ekonomiky, ďalej na problematiku adaptácie agropotravinárskeho sektora na podmienky integrácie, na skúmanie civilizačno-kultúrnych procesov, na otázky regionálneho rozvoja a regionálnej politiky, na hlbšie preskúmanie právnych problémov generovaných v procese integrácie do EÚ, na problémy vzťahov národností a etnických skupín a ich riešenie, na podmienky formovania politického systému z hľadiska jeho funkčnosti, na miesto  a funkcie občianskeho sektora v rozvoji demokracie a napokon na problematiku transformácie sociálneho systému z hľadiska upevnenia sociálnej súdržnosti.
	
1.5.  Doba riešenia: Od: 2002      do: 2005

1.6.  Celkové náklady

Rok riešenia  ŠP	2002	2003	2004	2005	Spolu	
Navrhovaný objem prostriedkov ŠR (v tis.sk)	14 000 	22 300	37 600	37 500	111 400	
Predpokladaný objem prostriedkov z iných zdrojov (v tis. Sk)		   200	   300	  300	      800	

1.7.	Administratívny garant štátneho programu  

         SAV

2.	Špecifikácia tematických okruhov štátneho programu na roky 
          2002 – 2005

TO 1

2.1.1 Názov tematického okruhu

Civilizačno-kultúrne procesy v transformujúcej sa slovenskej spoločnosti.

2.1.2  Etapy tematického okruhu

2002 – Konkretizácia koncepčno-metodologických a organizačných predpokladov výskumu,   
            spracovanie a vyhodnotenie existujúcej poznatkovo-informačnej bázy.
2003 - Materiálová rekognoskácia a analýza problematiky.
2004 – Syntéza výsledkov a koncepčno-metodologická príprava finálnych výstupov.
2005 -  Realizácia finálnych výstupov výskumu.

2.1.3	Charakteristika tematického okruhu

Analýza súčasných civilizačných a kultúrnych procesov  -  integrácie, globalizácie, spoločenskej transformácie,  pluralizácie, multikulturalizácie, nových či dosiaľ sústavne nezmapovaných trendov a javov v kultúre, masmediálnej, umeleckej, estetickej, jazykovej komunikácii ap. – so zreteľom na konkrétnu situáciu slovenskej spoločnosti a jej špecifiká. Preskúmanie ich dosahu na chápanie národnej, kultúrnej a v tom aj osobnostnej identity, resp. integrity, ako aj  na životný štýl skupín a jednotlivcov,  životné postoje a stratégie, štruktúry hodnôt a hodnotové orientácie, materiálne, sociálne a kultúrne (etické, estetické a pod.)  potreby, preferencie, normy, kultúru jazyka atď. Miesto tradície a tradičných hodnôt (na všetkých uvedených úrovniach) v súdobej civilizačno-kultúrnej situácii Slovenska. Zmeny chápania kultúrnej, etnickej, resp. osobnostnej identity  v transformujúcej sa slovenskej spoločnosti. Relevancia jestvujúcich teórií pre riešenie problematiky súčasných civilizačno-kultúrnych procesov na Slovensku vo vzťahu k problematike národnej, kultúrnej, resp. osobnostnej identity. Metodologické predpoklady riešenia nastolených otázok: súčasná kultúrna a civilizačná situácia ako výzva na metodologickú revitalizáciu „kodifikovanej“ humanistiky, resp. metodologická revitalizácia humanistiky ako predpoklad zmysluplnej reflexie súdobej kultúrnej a civilizačnej situácie Slovenska. Výskum možno tematicky konkretizovať na čiastkové aspekty uvedeného problémového spektra (subsystémy etnosu, kultúry, oblasti, resp. úrovne spoločenského a kultúrneho života, regióny, generačné skupiny etc.), pričom sa môže realizovať  na aplikovanej, základnej alebo metodologicko-predpokladovej úrovni. Vítané sú projekty s interdisciplinárnym zameraním, ktoré umožní uchopiť  zvolený fenomén v celostných súvislostiach. Podmienkou akceptácie projektu je záruka konkrétnych, preukazných a overiteľných výstupov so zreteľne definovaným dosahom na spoločensko-kultúrnu prax.  

2.1.4	Doba riešenia tematického okruhu:

Od: 2002          do: 2005

2.1.5  Náklady tematického okruhu

Rok riešenia  TO 1	2002	2003	2004	2005	Spolu	
Navrhovaný objem 
prostriedkov ŠR (v tis.sk)	2450	  
  4000	 
  6500	  
   7500	
 20450	
Predpokladaný objem prostriedkov z iných zdrojov (v tis. Sk)	--	--	---	---	----	

TO 2

2.2.1	Názov tematického okruhu

Regionálna diferenciácia, regionálny rozvoj v SR v kontexte integračných dosahov.

2.2.2 Etapy tematického okruhu

2002 – Analyzovať vplyv transformačných procesov na zmeny a rozvoj regiónov.
2003 – Analyzovať a špecifikovať rôzne procesy horizontálno-priestorovej diferenciácie a vertikálnej sociálno-ekonomickej diferenciácie a ich vplyv na zmeny a rozvoj v regiónoch.
2004 – Preskúmať rozvojové možnosti SR a jej regiónov na základe existencie pozitívnych a možných negatívnych disponibilít z hľadiska súčasných európskych štandardov a očakávaných integračných dosahov.
2005 – Spracovať koncepciu regionálnej politiky a riešenia regionálnych problémov z hľadiska potrieb integrácie.

2.2.3  Charakteristika tematického okruhu 

Analýza podmienok a faktorov, ktoré v priebehu historického vývoja vplývali na rozvoj regiónov a sídiel na Slovensku. Preskúmať vplyv transformačných procesov po roku 1989 na zmeny a rozvoj regiónov. Analýzou systémových zmien, ktoré vytvorili novú politickú, hospodársku a správnu situáciu a ich sociálno-priestorové dosahy. Preskúmať rôzne podoby fragmentarizácie a polarizácie slovenskej spoločnosti (horizontálno-priestorová diferenciácia a vertikálna sociálno-ekonomická diferenciácia) prostredníctvom analýzy nasledujúcich problémových okruhov: sociálno-priestorové problémy, sociálno-ekonomické problémy, civilizačno-infraštruktúrne problémy, sociálno-demografické problémy, environmentálne problémy, prípadne kultúrno-civilizačné problémy a vplyvy týchto problémov a rôznych disparít na rozvoj regiónov, vznik regionálnych a medziregionálnych rozdielov, vznik problémových regiónov, a podobne. Systematicky analyzovať možnosti a formy regionálneho a sídelného rozvoja v kontexte prebiehajúcich procesov globalizácie a tiež integrácie do EÚ, formovanie cezhraničných regiónov. Osobitne analyzovať existujúce pozitívne a tiež potenciálne negatívne disponibility SR a ich vplyv na rozvojové možnosti regiónov a SR. Spracovať koncepciu regionálnej politiky a riešenia regionálnych problémov.Výsledky analýzy sa využijú aj pri prácach na prognózach regionálneho rozvoja.

2.2.4	Doba riešenia tematického okruhu:ň

Od: 2002     do: 2005

2.2.5	Náklady tematického okruhu

Rok riešenia  TO 2	2002	2003	2004	2005	Spolu	
Navrhovaný objem prostriedkov ŠR (v tis.sk)	 2000	 3200	 5200	 6500	16900	
Predpokladaný objem prostriedkov z iných zdrojov (v tis. Sk)	--	--	--	--	---	

TO 3

2.3.1  Názov tematického okruhu

Právne vedy a ich prínos k analýze procesu transformácie v podmienkach integrácie do EÚ.

2.3.2  Etapy tematického okruhu

2002 - Analyzovať proces implementácie právnych aktov ES a EÚ do právneho poriadku SR.
2003 - Analyzovať možné právne úpravy na skvalitnenie činnosti štátnej správy a územnej samosprávy, a spracovať štátnu doktrínu činnosti represívnych zložiek.
2004 – Navrhnúť normy na ochranu mediálneho prostredia, preskúmať problémy osobnostných práv a práva hospodárskej súťaže.
2005 - Navrhnúť normy na účinnejšiu ochranu duševného vlastníctva a ďalšiu reguláciu trhových vzťahov.

2.3.3  Charakteristika tematického okruhu

    V súčasných podmienkach súčasné aktivity a tendencie v činnosti právnych vied smerujú k posilneniu charakteru Slovenska ako právneho štátu. Proces prebiehajúcej transformácie a úsilie o integráciu vyžaduje od právnych vied identifikovať problémy a určiť priority, ktoré umožnia dovŕšiť procesy transformácie a integrácie Slovenska. Je potrebné sústrediť pozornosť na teoretickú analýzu problémov, ktorých právne ošetrenie by upevnilo a kodifikovalo dosiahnuté zmeny v doterajšom procese transformácie. Systematicky analyzovať dôsledky, ktoré vyplynú z postupného prechodu určitých vnútorných právomocí štátu na medzinárodné orgány a zabezpečiť Ústavou SR zapojenie príslušných orgánov (NR SR, vlády SR, ÚS SR) do procesu implementácie aktov EÚ a ES. Skúmať postavenie súdnej moci v štáte a spoločnosti a vzťah súdnej moci a výkonnej moci, vzťah súdnej a zákonodarnej moci a otázky ľudských práv, najmä z hľadiska vynutiteľnosti práva.  Vyjasniť právne vzťahy medzi územnou samosprávou a štátnou správou v záujme zvýšenia funkčnosti verejnej správy. Rozpracovať právne aspekty súvisiace s tendenciou rozširovania inštitútov, ktoré zodpovedajú potrebám praxe (neposesárne právo, tzv. predmanželské zmluvy a podobne). Preskúmať právne problémy v oblasti podmienok podnikania a ďalších právnych úprav možností podnikania. Objasňovať význam  a navrhnúť úpravy smerujúce k ochrane duševného vlastníctva v súvislosti s procesom integrácie do EÚ a rozvíjať problematiku protimonopolného práva ako nástroja regulácie trhových vzťahov v súlade so štandardmi EÚ. Rozpracovať ucelenú koncepciu, štátnu doktrínu činnosti represívnych zložiek.

2.3.4  Doba riešenia tematického okruhu:  Od: 2002     do: 2005

2.3.5  Náklady tematického okruhu

Rok riešenia  TO 3	2002	2003	2004	2005	Spolu	
Navrhovaný objem prostriedkov ŠR (v tis.sk)	 1000	 1500	2600	 3000	8100	
Predpokladaný objem prostriedkov z iných zdrojov (v tis. Sk)						

TO 4

2.4.1  Názov tematického okruhu

Výskum ekonomických a sociálnych dôsledkov adaptácie agropotravinárskeho sektora a vidieka SR na podmienky európskej integrácie a globalizácie.

2.4.2  Etapy tematického okruhu

Získanie nových poznatkov o budúcich zmenách v ekonomike, podnikatel'skej štruktúre a sociálno-ekonomickom postavení l'udského kapitálu agropotravinárského sektora SR v podmienkach postupujúcej ekonomickej integrácie. Rozvoj metód stragegického výzkumu na identifikáciu, meranie a prognózovanie skúmaných javov, osobitne tvorby verejných statkov, resp. pozitívnych externalit v pol'nohospodárstve.

2002 - Analýza dosahov vstupu SR do EÚ na dôchodkovú úroveň sektora, spotrebu potravín a spotrebiteľských cien.
2003 - Kvantifikácia dosahov integračných procesov na využitie zdrojov, s osobitným  dôrazom na pôdu, pracovné sily a environmentálne požiadavky.
2004 - Výskum faktorov a podmienok implementácie modelu multifunkčného poľnohospodárstva, súbežne s rastom konkurencieschopnosti agropotravinárskeho sektora a vertikálnej integrácie jeho jednotlivých článkov.
2005 - Vypracovanie stratégie trvalo udržateľného rozvoja v agropotravinárskom sektore a vidieka SR.

2.4.3  Charakteristika tematického okruhu

Výskum sa má zamerat' najma na otázky, ktoré sa doteraz pre nedostatok výskumnej kapacity neriešili, hoci sú nevyhnutné pre tvorbu spoločenskej hospodárskej stratégie. Predovšetkým ide o objasnenie a kvantitatívne vyjadrenie vzt'ahov medzi prehĺbením zapojenia Slovenska do medzinárodnej deľby práce a implementáciou nadnárodných hospodárských politík, a budúcim využitím výrobných faktorov a s tým súvisiacimi štrukturálnymi zmenami. V oblasti vývoja výrobných faktorov má výskum anticipovat' najmä zmeny kvalitatívnych a kvantitatívnych charakteristík pracovnej sily a vidieckeho osídlenia. D'alej pôjde o zmeny vo vývoji produktivity, efektívnosti a rentability, ako aj iných faktorov konkurencieschopnosti domácej produkcie. V nadväznosti na to sa majú skúmat' otázky zmien inštitúcií ovplyvn'ujúcich koncentráciu vlastníctva, utváranie trhu s výrobnými faktormi (osobitne s pôdou) a spracovanými výrobkami (tendencie k monopsonickým a monopolným trhom). Výskum má načrtnút' základné parametre trvalo udržateľného rozvoja pol'nohospodárstva pri využití najnovších poznatkov o jeho multifunkčnom pôsobení. K tomuto rozpracuje metódy hodnotenia tvorby verejných statkov, resp. pozitivnych externalít a aplikuje na národný model trvalo udržateľného pol'nohospodárstva.

2.4.4  Doba riešenia tematického okruhu:   Od: 2002      do: 2005

2.4. 5  Náklady tematického okruhu

Rok riešenia TO 4	2002	2003	2004	2005	Spolu	
Navrhovaný objem prostriedkov ŠR
 (v tis. Sk)	500	2 000	3 500	4 200	10 200	
Predpokladaný objem prostriedkov z iných zdrojov (v tis. Sk)	-	200	300	300	800	

TO 5

2.5.1  Názov tematického okruhu

Globalizácia, integrácia a zavŕšenie transformácie - určujúce smery hospodárskeho rozvoja Slovenska a vytvárania ekonomických predpokladov modernizácie slovenskej spoločnosti.

2.5.2  Etapy tematického okruhu

2002  -	Analyzovať a zovšeobecniť doterajší priebeh transformácie ekonomiky a rozpracovať vedecky zdôvodnený postup jej zavŕšenia.
2003  -	Zhodnotiť súčasný a predpokladaný budúci vplyv globalizácie a integračného procesu v EÚ na ekonomiku SR.
2004  -	Identifikovať predpoklady a šance prekonávania technologickej a inovačnej medzery.
2005  -	Rozpracovať adekvátne koncepčné východiská hospodárskej politiky.

2.5.3  Charakteristika tematického okruhu

Úloha má identifikovať smery hospodárskeho rozvoja Slovenska zabezpečujúce rýchly a rovnovážny hospodársky rast, zvýšenie konkurenčnej schopnosti a zamestnanosti a tým aj priblíženie životnej úrovne obyvateľstva SR k úrovni dosahovanej vo vyspelých ekonomikách. Jej ambíciou bude zapojiť ekonomickú analýzu a na nej založené úvahy o základných trendoch hospodárskeho rozvoja SR do multidisciplinárneho skúmania tvorby podmienok a postupnosti riešenia úloh prechodu Slovenska k postindustriálnej spoločnosti. 
Význam riešenia úlohy je daný tým, že ňou skúmané procesy majú síce nezastupiteľnú spontánnu stránku (založenú na podnikateľských a iných aktivitách občanov), ale sú aj regulované politickými aktivitami na centrálnej i regionálnych úrovniach. Práve riešenie úlohy upozorní striedajúce sa vlády (subjekty politík) na zmeny, trendy, ale tiež hodnoty, priority, ba aj postupy, ktoré treba v ich aktivitách podporovať a rešpektovať v záujme plynulého a efektívneho hospodárskeho rozvoja i celkového postupu k modernej spoločnosti fungujúcej a ďalej sa rozvíjajúcej v EÚ.

2.5.4  Doba riešenia tematického okruhu:    Od: 2002    do: 2005

2.5.5  Náklady tematického okruhu 

Rok riešenia  TO 5	2002	2003	2004	2005	Spolu	
Navrhovaný objem prostriedkov ŠR (v tis.sk)	 1450	 2200	 4000	 4500	12150	
Predpokladaný objem prostriedkov z iných zdrojov (v tis. Sk)						

TO 6

2.6.1  Názov tematického okruhu

Národ, národnosti a etnické skupiny v transformujúcej sa spoločnosti.

2.6.2  Etapy tematického okruhu

Kritická analýza postavenia jednotlivých národností a etnických skupín a ich vzťahu k väčšinovému národu. Ukázať na historickú kontinuitu týchto vzťahov a možné riešenia predovšetkým v najpálčivejších otázkach (rómska otázka, otázka maďarskej menšiny, vzťah väčšiny a menšiny v jednotlivých regiónoch).

2002 –  Zhodnotiť doterajší stav výskumu a formulovať otvorené otázky, ktoré vyžadujú dôkladnú analýzu.
2003 –  Materiálový a terénny výskum.
2004 -   Vypracovať súbor štúdií k otázkam národnej identity, medzietnickým vzťahom a k sociálnym, ekonomickým a regionálnym konotáciám národnostnej otázky.	
2005 –  Vypracovať návrh koncepcie národnostnej politiky v súlade s európskymi štandardmi a cieľmi občianskej spoločnosti.

2.6.3  Charakteristika tematického okruhu

Problémy a pnutia v oblasti národnostných vzťahov môžu byť významným faktorom narúšajúcim sociálnu súdržnosť a môžu vytvárať rizikové situácie, ktoré môžu sťažovať integračné ciele Slovenska. Úlohou navrhnutej témy je systematicky a kriticky analyzovať stav národností, národnostných vzťahov a vypracovať koncepciu národnostnej politiky na Slovensku z hľadiska jej účinnosti, systémovosti a európskych štandardov. Na základe analýzy stavu ekonomických, sociálnych, politických, kultúrnych a ďalších podmienok života národností identifikovať existujúce a možné zdroje napätia vo vzťahu medzi národnosťami, najmä medzi väčšinovým národom a menšinami. Osobitne treba zohľadniť podmienky a špecifiká života národností a etnických skupín v regiónoch a národnostne zmiešaných oblastiach (východné Slovensko, južné Slovensko).Urobiť analýzu historického vývoja života väčšinového národa, národností a etnických skupín, keďže mnohé nedoriešené otázky majú svoje historické korene. Mimoriadnu pozornosť treba venovať najmä rómskej, maďarskej a rusínsko-ukrajinskej otázke, ale téma by mala obsiahnuť celú národnostnú a etnickú škálu krajiny vo všetkých vzájomných súvislostiach historických, ekonomicko-sociálnych i jazykovo-kultúrnych. Koncepcia národnostnej politiky by mala navrhnúť nové spôsoby a formy riešenia národnostných vzťahov, spôsoby koexistencie majoritného národa a minorít vo všetkých oblastiach.

2.6.4. Doba riešenia tematického okruhu: Od: 2002    do: 2005

2.6.5  Náklady tematického okruhu

Rok riešenia  TO 6	2002	2003	2004	2005	Spolu	
Navrhovaný objem prostriedkov ŠR (v tis.sk)	 1700	 2600	 4500	 4800	13600	
Predpokladaný objem prostriedkov z iných zdrojov (v tis. Sk)						

TO 7

2.7.1  Názov tematického okruhu

Vonkajšie a vnútorné podmienky formovania politického systému na Slovenku.

2.7.2	Etapy tematického okruhu

 	Úloha je zameraná na analýzu a riešenie veľmi aktuálnych úloh politického života našej spoločnosti – z toho vyplýva aj jej skrátenie na 3 roky.

2002 -  Identifikovať základné vnútorné a vonkajšie faktory formovania politického   
systému SR, analyzovať ich súčasný stav.
2003 -  Určiť podmienky politickej stability, analyzovať jej východiská a možné 
scenáre vývinu, mieru rizík spojeného s každým z nich, rozšíriť pole skúmania o ekonomické, sociálne a demografické faktory.
2004 -  Poskytnúť systematickú analýzu politického systému SR, načrtnúť možné 
stratégie vývinu, určiť ich pravdepodobnosti a riziká, preskúmať ich sociálne demografické a ekonomické dôsledky.

2.7.3  Charakteristika tematického okruhu
 
Reforma politického systému je neoddeliteľnou súčasťou celkovej spoločenskej transformácie a do značnej miery ovplyvňuje jej priebeh aj v ďalších oblastiach spoločenského života. Projekt by mal k tejto reforme pristupovať komplexne a  zachytávať jednak všetky jej významné vnútorné zložky (inštitúcie a ich fungovanie, volebný systém, politické strany, politické pôsobenie v médiách a i.) a vývinové tendencie (demokratizácia, liberalizácia, uplatňovanie priamej demokracie a i.) a jednak jej presahy do ďalších oblastí (ekonomické a sociálne dôsledky, politizácia sociálnych problémov a i.). Ďalšou dôležitou časťou projektu by malo byť začlenenie nášho procesu reformy politického systému do vonkajších procesov ako je globalizácia a europeizácia. Projekt by mal preskúmať výsledky a perspektívy nášho začleňovania do euro-atlantických štruktúr.    
V tomto komplexe vnútorných a vonkajších faktorov by mal projekt sledovať problematiku politickej stability, jej predpokladov, súčasného stavu a perspektív. V tejto súvislosti sa od projektu očakáva aj analýza rizík, ktoré sú spojené s jednotlivými možnosťami riešenia dôležitých politických konfliktov a problémov. Na podklade tejto analýzy by projekt mal navrhnúť  optimálne inštitucionálne podmienky pre zvyšovanie stabilizačných účinkov politického systému. 

2.7.4  Doba riešenia tematického okruhu   Od: 2002      do:  2004

2.7.5  Náklady tematického okruhu:

Rok riešenia  TO 7	2002	2003	2004	2005	Spolu	
Navrhovaný objem prostriedkov ŠR (v tis.sk)	 1450	 2200	 2900	  -	6550	
Predpokladaný objem prostriedkov z iných zdrojov (v tis. Sk)						
 
ČC 8

2.8.1  Názov tematického okruhu

Občiansky (tretí) sektor a jeho miesto a funkcie v rozvoji demokracie a občianskej spoločnosti na Slovensku

2.8.2  Etapy tematického okruhu

Vzhľadom na aktukálnosť programu a potrebu nových poznatkov o stave občianskeho sektora, navrhujeme riešiť úlohu len tri roky.
2002 - Preskúmať stav, štruktúru, zameranie a rozsah činnosti mimovládnych občianskych organizácií na Slovensku (definovanie väzieb na uspokojovanie špecifických potrieb občanov v rôznych oblastiach).
2003 -  Analyzovať vzťah štátu a občianskych organizácií: ekonomické a právne postavenie občianskeho sektora (problémy - riešenia).
2004 - Ukázať dôležité miesto, úlohy a funkcie občianskeho sektora v rozvoji občianskej spoločnosti.

2.8.3 Charakteristika tematického okruhu 

Analýze občianskeho (mimovládneho, neziskového) sektora sa doposiaľ nevenovala dostatočná pozornosť. Analýza stavu, zamerania a činnosti, podmienok a výsledkov fungovania MVO je mimoriadne dôležitá, a to z nasledovných dôvodov: 

1.	MVO sú indikátorom reálnych potrieb občanov, ktoré nie sú (alebo nemôžu byť) uspokojované štátnym alebo súkromným sektorom, 
2.	MVO sú dôležitým spôsobom organizácie občanov na poli artikulácie, komunikácie a reprezentácie skupinových záujmov, 
3.	analýza MVO je dôležitým príspevkom k poznaniu stupňa a perspektív rozvoja demokracie v krajine aj v porovnaní s okolitými krajinami. 

Úlohou analýz je preskúmať súčasný stav, štruktúru a zmeny, ktoré zaznamenal občiansky sektor vo svojom vývoji na Slovensku (prípadne v komparácii s okolitými krajinami). Ukázať a špecifikovať úlohy a funkcie občianskeho sektora v procese transformácie, v rozvíjaní demokracie a jeho dôležité miesto v budovaní občianskej spoločnosti. Preskúmať podmienky ďalšieho rozvoja občianskeho sektora, vzťah štátu (štátnych organizácií, komerčných a verejných organizácií na jednej strane a občianskeho sektora na strane druhej). Analyzovať súčasný stav financovania občianskeho sektora, stav súčasnej právnej regulácie jeho činnosti, existujúce problémy a ich možné riešenia v záujme zvýšenia transparentnosti občianskych organizácií a účinnosti ich konania. Preskúmať proces integrácie občianskych združení na rôznych úrovniach. Analyzovať úlohu občianskeho sektora v procese globalizácie a integrácie, jeho funkciu ochrany proti deštrukciám v rôznych oblastiach na regionálnej a lokálnej úrovni, ochrany proti nefunkčnej unifikácii (napr. v oblasti kultúry atď.) a jej úlohy pri eliminácii ďalších negatívnych dôsledkov.

2.8.4  Doba riešenia tematického okruhu:  Od 2002    do 2004

2.8.5  Náklady tematického okruhu

Rok riešenia  TO 8	2002	2003	2004	2005	Spolu	
Navrhovaný objem prostriedkov ŠR (v tis.sk)	 1450	 2200	 2900	  -	6550	
Predpokladaný objem prostriedkov z iných zdrojov (v tis. Sk)						
 
TO 9

2.9.1 Názov tematického okruhu

Transformácia sociálneho systému na Slovensku, stav, výsledky, riziká narušenia sociálnej súdržnosti a  modely riešenia

2.9.2  Etapy tematického okruhu

2002 - Analyzovať súčasný stav transformácie sociálneho systému  a identifikovať základné problémy v oblasti inštitucionálneho zabezpečenia, financovania a systému poskytovaných dávok a služieb.
2003 - Systematicky analyzovať javy, ktoré vplývajú na narušenie sociálnej súdržnosti a vytvárajú možnosti rastu sociálneho napätia a konfliktov.
2004 - Identifikovať hlavné prekážky sociálnej reformy a navrhnúť možné alternatívne  prístupy k riešeniu problémov.
2005 - Vypracovať variantné modely ucelených, vzájomne konzistentných systémov sociálneho zabezpečenia, ktoré prispievajú k sociálnej súdržnosti a minimalizujú riziko sociálneho vylúčenia niektorých skupín občanov.

2.9.3 Charakteristika tematického okruhu

Súčasťou transformačného procesu je aj transformácia inštitúcií, financií a systému dávok sociálneho zabezpečenia, ktorá by mala – podľa stanovených cieľov – byť realizovaná na princípoch sociálnej solidarity, participácie občanov a iných dôležitých aktérov (zamestnávatelia) a istých garancií štátu. Ukázalo sa, že v procese transformácie zostali mnohé problémy nevyriešené, dokonca sa niektoré z nich prehĺbili. Týka sa to prakticky všetkých relevantných oblastí: zamestnanosti (nezamestnanosť – permanentná, podiel dlhodobo nezamestnaných stúpa, rastie skupina „nezamestnateľných“ občanov, zvyšuje sa nezamestnanosť absolventov škôl, sociálneho poistenia (nedokončená reforma dôchodkového poistenia, nedokončená reforma nemocenského poistenia), štátnej podpory rodinám a sociálnej pomoci (po zavedení Zákona o sociálnej pomoci v roku 1998 neúnostne vzrástli počty poberateľov a náklady, pričom systém neplní niektoré dôležité funkcie, ako je napríklad pomoc pri sociálnej integrácii občanov do spoločnosti). 
Úlohou  je nielen identifikovať, ale ukázať i možné spôsoby prevencie a   riešenia týchto problémov. V procese transformácie sa objavili nové problémy ako rast ekonomickej a sociálnej diferenciácie, rast nerovností v rôznych oblastiach života, rast nezamestnanosti a problémy na trhu práce, rast chudoby, osobitne chudoby založenej na etnickom základe, problémy vzťahu mužov a žien a marginalizácia jednotlivcov a celých skupín a ďalšie problémy, ktoré treba systematicky analyzovať a riešiť. Ukázať, že dané problémy narušujú sociálnu súdržnosť, v dôsledku čoho môžu narastať rôzne napätia a konflikty v spoločnosti. Je potrebné preskúmať vplyv procesov transformácie (modernizácie) na narušenie a ohrozenie funkcií inštitúcií, ktoré udržujú sociálnu súdržnosť (tradičných spoločenstiev, rodina, škola, participácie na rozhodovaní obce, občianske organizácie, sociálny štát a pod.) a analyzovať podmienky ich funkčnosti vo vzťahu k riešeniu sociálnych problémov a sociálnej súdržnosti a zabezpečenia rozvoja sociálneho potenciálu. Predmetom analýzy môže byť sociálno-demografická štruktúra, tendencie populačného vývoja a analýza rizík a problémov, ktoré môžu negatívne vplývať na úrovni SR a regiónov na ďalší ekonomický a sociálny rozvoj. Ukázať, že riešenie daných problémov je predpokladom zvýšenia funkčnosti sociálnej ochrany občanov, zabezpečenia ďalšieho rozvoja a transformácie spoločnosti.
    Na základe analýzy daných problémov vypracovať analýzy ekonomických, politických, právnych, kultúrnych a etických predpokladov navrhnúť modely smerujúce k zabezpečeniu funkčnosti sociálnej ochrany a zvýšenia účinnosti systému sociálneho a dôchodkového zabezpečenia.

2.9.4  Doba riešenia tematického okruhu:  Od 2002     do 2005

2.9.5  Náklady tematického okruhu

Rok riešenia  TO 9	2002	2003	2004	2005	Spolu	
Navrhovaný objem prostriedkov ŠR (v tis.sk)	 2000	 3400	  5500	 7000	 17900	
Predpokladaný objem prostriedkov z iných zdrojov (v tis. Sk)						

3.  Rámcový obsah štátneho programu s výhľadom do roku 2010

Ciele a obsah štátneho programu bude nadväzovať na výsledky získané riešením úloh programu v rokoch 2002 – 2005 a budú upresnené na základe analýz prioritných problémov dôležitých z hľadiska ďalšieho rozvoja SR.

3.1 Ciele

-	Analýza nových podmienok ekonomického, sociálneho, politického a kultúrneho rozvoja SR,
-	preskúmanie dosahov vyplývajúcich zo vstupu SR do EU na oblasť ekonomickú, sociálnu, kultúrnu, politickú, najmä tých dosahov, ktoré môžu negatívne ovplyvňovať ďalší rozvoj SR,
-	vypracovanie koncepčných východísk koordinácie hospodárskej politiky najmä so štátmi stredoeurópskeho priestoru v záujme ďalšieho urýchlenia hospodárskeho a sociálneho rozvoja,	
-	preskúmanie podmienok a problémov na trhu práce a zamestnanosti a východísk  ich riešenia,
-	preskúmanie problémov vnútornej a vonkajšej bezpečnosti v nových podmienkach a spôsoby ich riešenia,
-	ďalšie prehĺbenie analýzy politického systému, účasti občanov na riešení verejných vecí a problémov súvisiacich s ďalším rozvojom demokracie,
-	pokračovať bude výskum vzťahov medzi národnosťami a etnickými skupinami s cieľom prehĺbiť ich riešenie,
-	ďalšie ciele budú doplnené po analýze základných priorít rozvoja slov. Spoločnosti pre roky 2006 – 2010.

3.2	Charakteristika

Štátny program bude zameraný: na zhodnotenie nových podmienok (ekonomických, sociálnych, politických, kultúrnych, a to na rôznych úrovniach, ktoré vzniknú po predpokladanom prijatí SR do EÚ. Osobitne budú analyzované niektoré komparatívne podmienky Slovenska, ktoré môžu urýchliť rozvoj SR a tiež dosahy, najmú ekonomické, ktoré budú vplývať (pozitívne alebo  aj negatívne) na rozvojové možnosti SR; osobitný dôraz bude venovaný možnostiam koordinácie hospodárskej politiky najmä v súčinnosti štátov, ktoré sú našimi najbližšími susedmi; pokračovať bude analýza regionálnych problémov, ktoré môžu výrazne ovplyvniť ekonomický, sociálny, politický a kultúrny vývoj Slovenska; osobitná pozornosť bude venovaná analýze podmienok na trhu práce a zamestnanosti, dôsledky, ktoré vyplývajú pre rozvoj Slovenska z dlhodobo neudržateľnej nízkej ceny pracovnej sily a podobne, budú sa systematicky analyzovať regulačné pôsobenia trhu, štátu, občianskeho sektora na ich vplyv na ďalší ekonomický a sociálny rozvoj; predmetom osobitnej analýzy bude nízka úroveň občianskej participácie pri riešení základných problémov života spoločnosti a  účasti občanov na riadení verejných vecí na rôznych úrovniach; a ďalšie otázky smerujúce k zdokonaleniu politického systému, rozvoja demokracie; predmetom sa stanú problémy skvalitnenia koordinácie medzi rezortmi vo verejnej správe atď., s cieľom zefektívniť činnosť rezortných inštitúcií; predmetom naďalej budú otázky spojené s analýzou problematiky národnostných a etnických vzťahov; možným predmetom analýzy sa stanú otázky vnútornej a vonkajšej bezpečnosti v nových podmienkach a podobne.

3.3	Celkové náklady do roku 2010

Rok riešenia  ŠP	2007	2008	2009	2010	Spolu	
Navrhovaný objem prostriedkov ŠR (v tis.sk)	 	 	  	 	 200 000	
Predpokladaný objem prostriedkov z iných zdrojov (v tis. Sk)					     	

3.4	Výhľadová štruktúra štátneho programu do roku 2010

Stanoví sa po hlbšej analýze prognózy rozvoja Slovenska.

Špecifikácia
očakávaných kvantitatívnych a kvalitatívnych prínosov štátneho programu výskumu a vývoja „Účasť spoločenských vied na rozvoji spoločnosti“  pre ekonomický a spoločenský rozvoj

P.č.	Názov prínosu 	Áno*	Nie*	
	Zvýšenie výnosov, hospodárskeho výsledku, pridanej hodnoty			
	Úspora nákladov výroby 			
	Zvýšenie produktivity práce			
	Zvýšenie podielu domácich surovín a subdodávok na výrobe			
	Zvýšenie objemu finálnych výrobkov a objemu výnosu			
	Vytvorenie nových pracovných miest 	     X		
	Zníženie nezamestnanosti	     X		
	Zníženie materiálovej náročnosti (spotreby materiálu) 			
	Zníženie energetickej náročnosti (spotreby energie)			
	Zlepšenie životného prostredia vo vzťahu k hygiene a bezpečnosti práce, k zníženiu objemu ekologicky závadného odpadu a exhalátov			
	Zníženie nákladov na likvidáciu ekologicky závadného odpadu			
	Zvýšenie vývozu výrobkov a služieb			
 	Zníženie dovozu výrobkov a služieb			
	Zníženie výdavkov štátneho rozpočtu vynakladaných na zdravotníctvo			
  	Zvýšenie priemerného veku života mužov a žien			
	Zníženie ročnej úmrtnosti z dôvodu závažných ochorení (kardiovaskulárnych, nádorových a prenosných) 			
 	Zníženie spotreby liekov a ďalších farmaceutických výrobkov			
	Zvýšenie vzdelanosti obyvateľov	    X		
	Zvýšenie kvality odborného rozhodovania ústredného orgánu štátnej správy SR, vlády SR, Národnej rady SR	    X		
 	Zvýšenie úspešnosti zapájania sa do európskych programov výskumu a vývoja	    X		
 	Zníženie úniku mladých pracovníkov výskumu a vývoja do iných odvetví a zahraničia	    		
	Zvýšenie mobility pracovníkov výskumu a vývoja v európskom výskumnom priestore	    X		
	Zníženie zastaranosti techniky v infraštruktúre výskumu a vývoja			

––––––––––––––––––––––––––––––		–––––––––––––––––––––––––––––––––-
predseda rady štátneho programu VaV 		podpredseda rady štátneho programu VaV
  Prof. PhDr. Jozef Viceník, CSc. v. r.		   Doc. Paedr. Vladimír Patráš, CSc. v. r.					   

    *       vyplniť vpísaním krížika do jednej z dvoch možností áno/nie
    *    *  dvoma krížikmi označiť exaktné kvantifikované očakávané prínosy